টাঙ্গাইলদর্পণ নিউজ ডেস্ক : মুসলিম রোহিঙ্গাদের গণহত্যাকে বৈধতা দিতে এবং আন্তর্জাতিক চাপকে উপেক্ষা করতে এবার মিথ্যাচার এবং প্রতারণার আশ্রয় নিয়েছে মিয়ানমার সেনাবাহিনী। জাতিগত নিধনের দায় নিরুপায় এবং নির্দোষ রোহিঙ্গাদের উপর চাপাতে বাংলাদেশের মহান মুক্তিযুদ্ধের কিছু ছবি ও তথ্য ব্যবহার করে বই ছাপিয়ে গণহত্যার কলঙ্ক থেকে বাঁচতে চেষ্টা করছে দেশটির সেনাবাহিনী। জাতিসংঘের স্বাধীন তদন্তের রিপোর্টকে বিতর্কিত করে নিজেদের মিথ্যা ও অনড় অবস্থান ধরে রাখতেই এই মিথ্যাচারের আশ্রয় নিয়েছে দেশটির সেনাবাহিনী বলে আন্তর্জাতিক মহল দাবি করছে।